stanford-oval/wikipedia huggingface dataset:
รวมเรื่องสั้นจิตหลุด
เรื่องย่อ

รวมเรื่องสั้นจิตหลุด เป็นเล่มแรกของซีรี่ย์ชุดนี้ตีพิมพ์และจัดจำหน่ายโดย ส.น.พ วิบูลย์กิจ เมื่อปี พ.ศ. 2547 เป็นการรวบรวมผลงานเรื่องสั้นของ เอกสิทธิ์ ไทยรัตน์ ที่เคยลงกับทาง นิตยสาร Thai Comics เป็นระยะเวลาหลายปี ต่อมาใน ปี 2557 ได้ตีพิมพ์ใหม่กับทาง Let's Comics ในรูปแบบ Director's Cut ซึ่งได้เพิ่มเรื่องสั้นลงไปอีก 3 เรื่องที่ไม่มีในรวมเล่มชุดเดิมซึ่งได้มีรายชื่อตอนดังต่อไปนี้
Case Study เรื่องสั้นสี่สี ซึ่งเป็นเรื่องของคนกับปลาซึ่งกำลังอ่านใจกันอยู่
The Sketcher เป็นเรื่องของเด็กนักเรียนมัธยมคนหนึ่งที่กำลังวาดภาพ แล้วอยู่ดี ๆ ภาพที่เขาวาดกลับกลายเป็นจริง ก่อนจะนำไปสู่การต่อสู้กับนักวาดคนอื่น ๆ ที่กำลังวาดภาพเช่นเขา
The 13 Quiz Show เป็นเรื่องของเซลล์แมนคนหนึ่งมีชื่อว่า ภูชิต ซึ่งชีวิตกำลังล้มเหลว จนต่อมา ได้มีโทรศัพท์สายหนึ่งโทรเข้ามาหาเขาแล้วบอกให้เขาเล่นเกมส์เพื่อชิงเงินรางวัล 50 ล้านบาท และได้มีการนำเรื่องนี้ไปจัดสร้างเป็นภาพยนตร์เรื่อง 13 เกมสยอง ตีพิมพ์ครั้งแรกใน นิตยสาร Thai Comics ฉบับที่ 178 (5/2546) ปี 2003
อย่าอ่านชะตาจะขาด เป็นเรื่องของเด็กนักเรียนกลุ่มหนึ่งซึ่งถูกแก้แค้นจากเด็กเขมรโดยผ่านยันต์ที่มีชื่อว่า "ยันต์สั่งตาย" และได้มีการนำเรื่องนี้ไปจัดสร้างเป็นตอนหนึ่งในภาพยนตร์เรื่องสี่แพร่ง (ตอน ยันต์สั่งตาย) ตีพิมพ์ครั้งแรก ใน Thai Comics ฉบับที่ 171 (10/2545) ปี 2002
Smoke เป็นเรื่องตลกร้ายเสียดสีของผู้ชายคนหนึ่งที่สูบบุหรี่มาตั้งแต่ตอนวัยรุ่นยันเป็นหนุ่มจนตาย ตีพิมพ์ครั้งแรก ในนิตยสาร Thai Comics ฉบับที่ 98 (8/2541) ปี 1998
Miracle เป็นเรื่องของผู้ชายคนหนึ่ง ที่ทำงานเป็นพนักงานของนิตยสารเรื่องลี้ลับ และไปยุ่งเกี่ยวกับเด็กลึกลับรายหนึ่งจนชีวิตของเขาต้องเจอกับสิ่งที่ควรพูดว่า"มหัศจรรย์" ตีพิมพ์ครั้งแรกใน นิตยสาร Thai Comics ฉบับที่ 4 ปี 2536 (1993)
The Moon Eater เป็นเรื่องของชายหนุ่มพนักงานส่งของที่ได้ออเดอร์ไปส่งของที่บ้านหลังหนึ่ง จนเขาพบกับกลุ่มสัตว์ประหลาดปริศนาซึ่งซ่อนตัวอยู่ในคราบมนุษย์ที่หมายจับเขากินเป็นอาหาร แต่ที่พวกมันไม่รู้ก็คือชายหนุ่มเองก็มีความลับซ่อนอยู่เช่นกัน ตีพิมพ์ครั้งแรกใน นิตยสาร Thai Comics ฉบับที่ 3 ปี 2535 (1992)
คืนอัศจรรย์วัน 12 ขวบ เป็นเรื่องของเด็กคนหนึ่งซึ่งคลั่งไคล้การเล่นเกมและใฝ่ฝันอยากเป็นแชมป์เกมส์ออนไลน์แต่ถูกทางบ้านคัดค้าน จนพบกับชายชราคนหนึ่งซึ่งบอกกับเขาว่าจะให้เครื่องคอมพิวเตอร์ครบชุดเพื่อไปเเข่งเกมแต่ต้องแลกกับอายุขัยของเขา
การตอบรับ

ชูเกียรติ ศักดิ์วีระกุล ผู้กำกับภาพยนตร์ชื่อดัง ได้อ่านจิตหลุดฉบับรวมเล่ม จากร้านหนังสือการ์ตูนให้เช่า และประทับใจกับตอน 13 Quiz Show จนนำไปสู่การซื้อสิทธ์มาสร้างเป็นภาพยนตร์คนแสดงในชื่อ 13 เกมสยอง และดึงตัว เอกสิทธิ์มาร่วมเขียนบทภาพยนตร์
กฤษฎา บุญศรี หรือ บ.ก.หนวด บรรณาธิการจาก นิตยสาร HOBBY TOYS & MODEL กล่าวถึงการ์ตูนชุดนี้ว่าเป็นการ์ตูนระดับคุณภาพ และอาจหาอ่านได้ยากพอสมควรเนื่องจากขายดี ซึ่งรวมเรื่องสั้นจิตหลุดเป็นการ์ตูนที่ผู้อ่านสามารถเข้าใจได้ง่าย แม้ไม่มีตัวหนังสือบรรยายประกอบ โดยเฉพาะอย่างยิ่ง women from mars ที่เชื่อว่าสามารถนำไปดัดแปลงสู่รูปแบบโอวีเอที่สามารถสร้างความน่าสนใจอย่างมากได้อีกเรื่องหนึ่ง
นายแพทย์ประเสริฐ ผลิตผลการพิมพ์ นักเขียนและนักวิชาการก็ได้ยกย่องให้ผลงานรวมเล่มชุดนี้ สมกับเป็นการ์ตูนไทยระดับคุณภาพ ที่สมบูรณ์ทั้งเนื้อหาและองค์ประกอบทางศิลปะ ที่ให้ทั้งข้อคิดและความบันเทิงที่สมควรได้รับรางวัล
ความสำเร็จของผลงานชุด 13 เกมสยอง ที่ดัดแปลงจากรวมเล่มชุดนี้ได้เปิดโอกาสต่อยอดให้ เอกสิทธิ์ ไทยรัตน์ ได้เข้าสู่วงการภาพยนตร์อย่างเต็มตัวในฐานะ นักเขียนบทภาพยนตร์,ซีรี่ย์ และกำกับผลงานหลายๆเรื่องในอีกหลายปีถัดมา
ดูเพิ่ม

เอกสิทธิ์ ไทยรัตน์
สี่แพร่ง
13 เกมสยอง
แหล่งข้อมูลอื่น

บล็อกของเอกสิทธิ์ เก็บถาวร 2018-04-10 ที่ เวย์แบ็กแมชชีน (ไทย)
นิรวาณ คุระทอง,หนังสือ ประวัติย่อการ์ตูนไทย ,กรุงเทพฯ Let's Comic 2553. ISBN 978-616-90128-6-3
น.พ.ประเสริฐ ผลิตผลการพิมพ์ ,100ปีการ์ตูนไทย จากสยามคลาสสิกสู่ไทยโมเดริน์.มติชน กุมภาพันธ์ 2556.ISBN 978-02-1062-7.
นิตยสาร Pulp The Movie Magazine No.37/2006
รอย คีน

| 0 | 1 | 2 | 3 |
| --- | --- | --- | --- |
 คีนในปี 2014
ข้อมูลส่วนตัว
ชื่อเต็ม:  รอย มอรีซ คีน
วันเกิด:   (1971-08-10) 10 สิงหาคม ค.ศ. 1971 (53 ปี)
สถานที่เกิด:  คอร์ก ไอร์แลนด์
ส่วนสูง:  5 ft 11 in (1.80 m)
ตำแหน่ง:  กองกลาง
สโมสรเยาวชน
1981–1989:  ร็อกเมาต์
สโมสรอาชีพ*
| ปี |  ทีม |  ลงเล่น |  (ประตู) |
| 1989–1990 |  คอบห์แรมเบลอส์ |  23 |  (1) |
| 1990–1993 |  นอตทิงแฮมฟอเรสต์ |  114 |  (22) |
| 1993–2005 |  แมนเชสเตอร์ยูไนเต็ด |  326 |  (33) |
| 2005–2006 |  เซลติก |  10 |  (1) |
| รวม |   |  473 |  (57) |
ทีมชาติ
| 1991 |  สาธารณรัฐไอร์แลนด์ อายุไม่เกิน 21 ปี |  4 |  (0) |
| 1991–2005 |  สาธารณรัฐไอร์แลนด์ |  67 |  (9) |
จัดการทีม
2006–2008:  ซันเดอร์แลนด์
2009–2011:  อิปสวิชทาวน์
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
รอย มอรีซ คีน (อังกฤษ: Roy Maurice Keane; เกิด 10 สิงหาคม ค.ศ. 1971) เป็นอดีตกัปตันทีมและนักฟุตบอลทีมชาติไอร์แลนด์ อดีตกัปตันทีมและนักฟุตบอลสโมสรฟุตบอลแมนเชสเตอร์ยูไนเต็ดและสโมสรฟุตบอลเซลติก และเป็นอดีตผู้จัดการทีมสโมสรฟุตบอลอิปสวิชทาวน์ในฟุตบอลลีกเดอะแชมเปี้ยนชิพของอังกฤษ เขาเป็นนักฟุตบอลชาวไอริชที่ประสบความสำเร็จที่สุดตลอดกาล โดยได้รับถ้วยรางวัลหลักในอาชีพสโมสรถึง 19 ถ้วย ในจำนวนนั้มี 17 ถ้วยที่ได้รับขณะอยู่ในสโมสรฟุตบอลแมนเชสเตอร์ยูไนเต็ดของอังกฤษ เปเล่ยกให้เขาเป็นหนึ่งในกองกลางที่ดีที่สุดในรุ่นของเขาในรายการนักฟุตบอลที่ดีเยี่ยมที่สุดในโลกของฟีฟ่า 100 ประจำ ค.ศ. 2004
แหล่งข้อมูลอื่น

สถิติของ รอย คีน ที่ Soccerbase
Career photos on BBC Online
Roy Keane's first day on the job at SAFC – BBC Wear
English Football Hall of Fame Profile ที่ เวย์แบ็กแมชชีน (เก็บถาวร 22 มิถุนายน 2008)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  ญี่ปุ่น  เนเธอร์แลนด์  โปแลนด์
รอยประสานหน้าผาก

| รอยประสานหน้าผาก  (Frontal suture) |
| --- | --- |
กระดูกหน้าผาก มุมมองจากด้านนอก ("ส่วนเหลือของรอยประสานหน้าผาก" อยู่ตรงกลางของภาพ)
มุมมองทางด้านบนของกะโหลกศีรษะของเด็กแรกเกิด แสดงกระหม่อมหน้าและกระหม่อมหลัง
รายละเอียด
ตัวระบุ
ภาษาละติน: sutura frontalis
TA98: A02.1.03.007
TA2: 1585
FMA: 52989
ศัพท์ทางกายวิภาคของกระดูก[แก้ไขบนวิกิสนเทศ]
รอยประสานหน้าผาก (อังกฤษ: frontal suture) คือโครงสร้างที่เป็นเนื้อเยื่อเกี่ยวพันชนิดหนาแน่นที่แบ่งระหว่างครึ่งซ้ายและขวาของกระดูกหน้าผาก (frontal bone) ของกะโหลกศีรษะในทารกและเด็ก เมื่ออายุประมาณ 6 ปีรอยประสานนี้มักจะหายไป และครึ่งซีกซ้ายและขวาของกระดูกหน้าผากจะรวมเป็นกระดูกชิ้นเดียวกัน แต่ในผู้ใหญ่บางคนอาจยังคงอยู่ เรียกว่า "metopic suture" หากซูเจอร์นี้ไม่มีในเด็กแรกเกิดอาจทำให้กะโหลกศีรษะผิดรูป มีรูปร่างแหลมเหมือนกระดูกงูเรือ เรียกว่า "trigonocephaly"
รอยประสานนี้มีประโยชน์เมื่อทารกคลอด กะโหลกศีรษะจะสามารถงอและยืดหยุ่นได้เล็กเล็กน้อย ทำให้ศีรษะทารกโค้งเข้าเมื่อผ่านช่องคลอด
รอย ทอมัส

| รอย ทอมัส |
| --- | --- |
ทอมัสในงานบิกแอปเปิลคอนเมื่อวันที่ 14 พฤศจิกายน ค.ศ. 2008
เกิด: รอย วิลเลียม ทอมัส จูเนียร์  (1940-11-22) 22 พฤศจิกายน ค.ศ. 1940 (83 ปี) แจ็กสัน มิสซูรี สหรัฐ
สัญชาติ: อเมริกัน 
สาขา: นักเขียน บรรณาธิการ
ผลงานโดดเด่น: ดิอเวนเจอร์ส อัลเทอร์อีโก โคนันเดอะบาร์บาเรียน  เดอะดีเฟนเดอร์ส   อินเวเดอร์ส   อันแคนซีเอ็กซ์เมน ธอร์ ไอรอนฟิสต์ ออลสตาร์สควอดรอน อารัก, ซันออฟธันเดอร์ อินฟินิตี้อิงค์ ซีเครตออริจินส์ ยังออลสตาร์ส
รางวัล: แอลลีย์อวอร์ด, 1969 ชาแซมอวอร์ด, 1971, 1973, 1974
รอย วิลเลียม ทอมัส จูเนียร์ (อังกฤษ: Roy William Thomas Jr.; เกิด 22 พฤศจิกายน ค.ศ. 1940) เป็นนักเขียนการ์ตูนและบรรณาธิการชาวอเมริกัน ซึ่งเป็นผู้สืบทอดคนแรกของสแตน ลี ในฐานะประธานบรรณาธิการของมาร์เวลคอมิกส์ เขาเป็นที่รู้จักอย่างดีจากการนำโคนันเดอะบาร์บาเรียน ฮีโรของนิตยสารพัลป์ มาสู่การ์ตูนอเมริกัน ด้วยการเพิ่มเนื้อเรื่องของตัวละครชื่อโรเบิร์ต อี. โฮวาร์ด และช่วยเปิดตัวความนิยมเกี่ยวกับนวนิยายดาบและเวทมนตร์ในการ์ตูน ทอมัสยังเป็นที่รู้จักจากการเป็นผู้นำในยุคทองของหนังสือการ์ตูนฮีโร โดยเฉพาะทีมซูเปอร์ฮีโร จัสติสโซไซอิตีออฟอเมริกาในคริสต์ทศวรรษ 1940 และสำหรับการเขียนบทที่ยาวนานเกี่ยวกับเอ็กซ์เมน และ ดิอเวนเจอรส์ ของมาร์เวล และ ออลสตาร์สควอดรอน ของดีซีคอมิกส์ รวมถึงเรื่องอื่น ๆ
เขาได้เป็นผู้ร่วมสร้างการ์ตูนวูล์ฟเวอรีน, ลู้ก เคจ, ฮาวอค, แบนชี และอีกมากมาย รวมถึงมีชื่ออยู่ในหอเกียรติยศหนังสือการ์ตูนของวิลล์ไอส์เนอร์ใน ค.ศ. 2010
แหล่งข้อมูลอื่น

รอย ทอมัส ที่เดอะคอมิกส์บุ๊กดีบี
รอย ทอมัส ที่อินเทอร์เน็ตมูวีเดตาเบส
รอยยิ้มกลาสโกว์

ทอมมี แฟลนากัน นักแสดง (ภาพถ่ายปี 2012) มีรอยแผลเป็นแบบรอยยิ้มกลาสโกว์จากการถูกโจมตีในบาร์ที่กลาสโกว์
รอยยิ้มกลาสโกว์ (อังกฤษ: Glasgow smile หรือ Glasgow grin) หรือชื่ออื่น ๆ ได้แก่ รอยยิ้มเชลซี (Chelsea smile หรือ Chelsea grin), รอยยิ้มไฮตัน (Huyton grin), รอยยิ้มเชชเชอร์ (Cheshire grin) และ อะบักฟิฟตี (A buck 50) เป็นคำเรียกแผลที่เกิดจากการใช้ของมีคมกรีดหรือตัดจากมุมปากไปถึงหู ทิ้งแผลเป็นไว้เป็นรอยคล้ายกับรอยยิ้ม
โดยทั่วไปผู้ก่อเหตุมักใช้มีดพกหรือเศษแก้วในการกรีดให้เป็นรูปเหมือนเหยื่อกำลังยิ้มกว้าง
เชื่อกันว่าเริ่มมีการทำรอยยิ้มกลาสโกว์ในเมืองกลาสโกว์ ประเทศสกอตแลนด์ ในคริสต์ทศวรรษ 1920 และ 1930
รหัสซีซาร์

รูปแบบการเข้ารหัสแบบซีซาร์ใช้หลักการแทนที่ตัวอักษร จากตัวอย่างแสดงให้เห็นถึงการแทนที่ตัวอักษรด้วยตัวอักษรที่อยู่ถัดไป 3 ตัว ดังนั้น ตัวอักษร "A" จะถูกแทนที่ด้วย "D" และ "B" จะถูกแทนที่ด้วย "E" ไปเรื่อย ๆ
รหัสซีซาร์ (อังกฤษ: Caesar cipher) ในทางด้านวิทยาการเข้ารหัสลับ หรือเป็นที่รู้จักกันในชื่ออื่นว่า  shift cipher Caesar's code หรือ Caesar shift เป็นเทคนิคการเข้ารหัสที่ง่ายและแพร่หลายที่สุด โดยใช้หลักการแทนที่ตัวอักษร ซึ่งในแต่ละตัวอักษรที่อยู่ในข้อความจะถูกแทนที่ด้วยตัวอักษรที่อยู่ลำดับถัดไปตามจำนวนตัวอักษรที่แน่นอน อย่างเช่น แปลงตัวอักษรไป 3 ตัว อักษร "A" ก็จะถูกแทนที่ด้วยอักษร "D" การเข้ารหัสแบบดังกล่าวตั้งชื่อตามจูเลียส ซีซาร์ ซึ่งคิดค้นขึ้นเพื่อการติดต่อสื่อสารกับแม่ทัพนายกองของเขา
ขั้นตอนการเข้ารหัสซีซาร์มักจะใช้ร่วมกับการเข้ารหัสที่มีความซับซ้อนมากกว่า เนื่องจากรหัสซีซาร์ใช้หลักการแทนที่ตัวอักษรเดี่ยวที่มีความตายตัว ดังนั้น รหัสดังกล่าวจึงสามารถถอดออกมาได้ง่าย รวมไปถึงความจริงที่ว่า ในทางปฏิบัติแล้ว มักจะไม่ได้ช่วยในการรักษาความปลอดภัยของข้อความนั้นเลย
ตัวอย่าง

การแปลงสามารถแสดงด้วยการปรับแนวสองพยัญชนะ พยัญชนะรหัสเป็นพยัญชนะธรรมดาที่หมุนซ้ายหรือขวาบางตำแหน่ง ตัวอย่างเช่น ต่อไปนี้เป็นรหัสซีซาร์ที่ใช้การหมุนซ้ายสามตำแหน่ง เทียบเท่าหมุนขวา 23 ตำแหน่ง:
ธรรมดา:    ABCDEFGHIJKLMNOPQRSTUVWXYZ
รหัส:         XYZABCDEFGHIJKLMNOPQRSTUVW
เมื่อเข้ารหัส บุคคลมองหาแต่ละอักษรของสารในบรรทัด "ปกติ" แล้วเขียนอักษรที่ตรงกันในบรรทัด "รหัส" การถอดรหัสให้ทำกลับกัน โดยเลื่อนขวา 3
ข้อความรหัส:       QEB NRFZH YOLTK CLU GRJMP LSBO QEB IXWV ALD
ข้อความธรรมดา:  THE QUICK BROWN FOX JUMPS OVER THE LAZY DOG
ประวัติศาสตร์และการใช้งาน

รหัสซีซาร์ได้รับชื่อตามจูเลียส ซีซาร์ ผู้ซึ่งใช้การแปลงตัวอักษรเพื่อปกป้องข้อมูลทางการทหารที่มีความสำคัญ แต่ถึงแม้ว่ารหัสซีซาร์จะเป็นการเข้ารหัสแบบแทนที่ตัวอักษรที่ถูกบันทึกไว้เป็นแบบแรก ก็ได้ปรากฏว่าได้มีรหัสแบบอื่นที่ได้มีการใช้งานก่อนหน้านั้นแล้ว
ถ้าเขาต้องการส่งข้อความใดที่เป็นความลับ เขาจะเขียนมันในลักษณะเข้ารหัส โดยการแทนที่ตัวอักษรตามลำดับตัวอักษร ซึ่งไม่สามารถอ่านได้เป็นคำ หากผู้ใดต้องการจะถอดข้อความดังกล่าว บุคคลผู้นั้นจะต้องแทนที่ตัวอักษรตัวที่สี่ หรือ "D" ด้วยตัวอักษร "A" ไปเรื่อย ๆ
ส่วนหลานชายของเขา ออกุสตุส ซีซาร์ ได้ใช้วิธีเข้ารหัสแบบเดียวกันนี้ แต่เปลี่ยนไปใช้การแทนที่ตัวอักษรที่อยู่ถัดไปหนึ่งตัวแทน และไม่ได้ใช้ครอบคลุมรวมไปถึงตัวอักษรตัวแรกด้วย
เมื่อได้ก็ตามที่เขาเข้ารหัสข้อความ เขาจะใช้ตัวอักษร "B" แทน "A" ไปเรื่อย ๆ จนถึง "Z" จะใช้ "AA" เขียนแทน
นอกจากนั้นยังได้ปรากฏหลักฐานอีกว่าจูเลียส ซีซาร์ได้คิดค้นรหัสลับที่มีความสลับซับซ้อนกว่านี้อีก อย่างเช่น นักเขียนคนหนึ่งที่มีชื่อว่า อุลุส เกลเลียส ได้กล่าวถึงตำราการเข้ารหัสของซีซาร์ว่า:
นอกเหนือจากนั้นยังได้มีรูปแบบการเข้ารหัสที่ฉลาดกว่านั้นอีกโดยนักไวยากรณ์ โพรเบียส ผู้ซึ่งให้ความสำคัญกับความหมายเป็นนัยของตัวอักษรที่ซ่อนอยู่ในสารลับของซีซาร์นั้น
ไม่ได้มีการบันทึกแต่อย่างใดว่ารหัสดังกล่าวมีประสิทธิภาพมากเพียงใด แต่ก็ดูเหมือนว่ารหัสดังกล่าวจะให้ความปลอดภัยแก่สารลับอยู่ในระดับหนึ่ง เพราะศัตรูส่วนใหญ่ของซีซาร์นั้นคือ บุคคลที่สามารถอ่านออกเขียนได้แล้ว ซึ่งพวกเขาเหล่านั้นต่างก็เชื่อว่า ซีซาร์ใช้ภาษาต่างประเทศที่ไม่มีใครอื่นรู้จักในการส่งสาร เนื่องจากเกรงว่าจะมีผู้ที่สามารถถอดข้อความในสารลับได้ ดังนั้นจึงไม่มีการบันทึกเทคนิกการถอดรหัสการแทนที่ตัวอักษรในขณะนั้น ประวัติศาสตร์วิทยาการเข้ารหัสที่ย้อนกลับไปไกลที่สุดถูกบันทึกไว้ในคริสต์ศตวรรษที่ 9
หนังสืออ่านเพิ่มเติม

David Kahn, The Codebreakers — The Story of Secret Writing, 1967. ISBN 0-684-83130-9.
F.L. Bauer, Decrypted Secrets, 2nd edition, 2000, Springer. ISBN 3-540-66871-3.
Chris Savarese and Brian Hart, รหัสซีซาร์, 1999
แหล่งข้อมูลอื่น

อภิปรายรหัสซีซาร์ เก็บถาวร 2007-10-19 ที่ เวย์แบ็กแมชชีน
แนะนำวิทยาการเข้ารหัสลับสำหรับมือใหม่ เก็บถาวร 2012-01-11 ที่ เวย์แบ็กแมชชีน
การถอดรหัสซีซาร์ เก็บถาวร 2007-10-10 ที่ เวย์แบ็กแมชชีน แสดงรหัส 25 แบบที่สามารถเป็นไปได้ไม่ว่าจะแทนที่ตัวอักษรแบบใด
รหัสซีซาร์ภาษาจาวา เก็บถาวร 2010-07-29 ที่ เวย์แบ็กแมชชีน
จูเลียส ซีซาร์ ผู้คิดค้นรหัสซีซาร์
รอบ พาร์โด

รอบ พาร์โด
รอบ พาร์โด (อังกฤษ: Rob Pardo) เป็นรองประธานฝ่ายบริหารออกแบบเกมของบริษัทบริซซาร์ดเอ็นเตอร์เทนเมนต์ เขายังเคยเป็นหัวหน้านักออกแบบเกมเวิลด์ออฟวอร์คราฟต์อีกด้วย ในปี ค.ศ. 2006 นิตยสารไทม์ได้รับเสนอชื่อให้เป็นผู้ที่มีอิทธิพลมากที่สุดหนึ่งในร้อยคนของโลก
การงาน

ในฐานะของรองประธานฝ่ายออกแบบเกม เขาได้ชื่อเสียงมาจากการสร้างเกมเหล่านี้:
World of Warcraft: The Burning Crusade
เวิลด์ออฟวอร์คราฟต์
วอร์คราฟต์ 3: บัลลังก์น้ำแข็ง
วอร์คราฟต์ 3: เรนออฟเคออส
StarCraft: Brood War
ไดอะโบล 2
วอร์คราฟต์ 2 Battle.net Edition
สตาร์คราฟต์
มอร์ทอลคอมแบทไตรภาค
Tempest X3
Whiplash
แหล่งข้อมูลอื่น

การสัมภาษณ์โดย GameSpy
รอยัลการ์เดนพลาซา พัทยา

| --- | --- |

ที่ตั้ง: 218 ถนนเลียบชายหาด ตำบลหนองปรือ อำเภอบางละมุง จังหวัดชลบุรี
เปิดให้บริการ: พ.ศ. 2536
ผู้บริหารงาน: บริษัท รอยัลการ์เด้นพลาซ่า จำกัด ในเครือไมเนอร์ อินเตอร์เนชั่นแนล
จำนวนชั้น: 4 ชั้น
เว็บไซต์: www.royalgardenplaza.co.th
รอยัลการ์เดนพลาซา พัทยา (อังกฤษ: Royal Garden Plaza Pattaya) เป็นห้างสรรพสินค้าที่เก่าแก่ที่สุดในพัทยา ก่อสร้างขึ้นในปี พ.ศ. 2535 และเปิดในปี พ.ศ. 2536 ตั้งอยู่บนถนนเลียบชายหาดและถนนสายสอง พัทยาใต้ มีจุดเด่นที่สำคัญคือ "เครื่องบินสีแดงชนอาคาร" ทางฝั่งถนนสายสอง ซึ่งเป็นส่วนของพิพิธภัณฑ์ ริปลีย์ เชื่อหรือไม่ (Ripley's Believe It or Not!) ในชั้นที่ 3 ซึ่งเป็นแฟรนไชส์เพียงแห่งเดียวในประเทศไทย รอยัลการ์เด้นพลาซ่ายังเป็นที่รู้จักในฐานะห้างสรรพสินค้าที่นำเรื่องลี้ลับ ชวนค้นหา และแฟรนไชส์เอนเตอร์เทนเมนต์ระดับโลกทั้ง โกดังผีสิง มหัศจรรย์เขาวงกต โรงภาพยนตร์ 12 มิติ เขาวงกตเลเซอร์ พิพิธภัณฑ์หลุยส์ ทุโซ่ เป็นต้น นอกจากนี้ยังมีบอลลูนฮีเลียมขนาดใหญ่บนดาดฟ้า เพื่อใช้ชมวิวเมือง ที่เรียกว่า "ริปลีย์สกายไรเดอร์" ซึ่งมีเส้นรอบวงกว้างกว่า 72 ม. จึงทำให้เป็นบอลลูนที่ใหญ่ที่สุดในไทย
ในส่วนของชั้นที่ 1 และ 2 ประกอบด้วยร้านอาหาร ภัตตาคารต่างๆ รวมถึงร้านขายเสื้อผ้าแบรนด์เนม นอกจากนี้ยังมีการจัดแสดงโชว์ในครั้งคราว ในส่วนชั้นที่ 3 เป็นส่วนของสวนสนุก พิพิธภัณฑ์ต่างๆ ร้านค้า ร้านอาหารต่างๆ และในชั้นที่ 4 เป็นส่วนของศูนย์อาหารฟู๊ดเวฟฟ์ (Food Wave) ซึ่งสามารถนั่งทานเพื่อชมวิวทะเลข้างนอกได้
รอยคดโค้ง

รอยคดโค้ง (อังกฤษ: fold) ของหินโผล่เป็นผลมาจากการเปลี่ยนลักษณะที่เกิดจากผลของแรงเค้น จนเกิดความเครียดในหินโดยแสดงออกในรูปของการคดโค้ง โก่งงอ หรือหักพับ รอยคดโค้งมีได้ทั้งขนาดเล็กแบบดูด้วยตาเปล่าไม่เห็น (microscopic scale) ขนาดเท่ากับฝ่ามือ (mesoscale) หรือใหญ่ (macroscopic หรือ regional scale) จนปรากฏในภาพถ่ายทางอากาศหรือภาพโทรสัมผัสได้ การเกิดชั้นหินคดโค้งจึงต้องเกิดในสภาวะที่หินมีลักษณะอ่อนนิ่ม สามารถเคลื่อนตัวไหลและยืด ชั้นหินที่แข็งแรงแสดงชั้นชัดเจนเกิดการโค้ง มักแสดงการโค้งแบบการไหลเลื่อนไปตามชั้น (layer-parallel slippage) เหมือนการโค้งพับหนังสือ แต่สำหรับชั้นหินที่อ่อนนิ่ม การโค้งมักแสดงในรูปไหลลื่นยืดออก หรือบางครั้งเกิดการละลายความดันในส่วนที่เป็นรอยแตกเรียบได้ โครงสร้างของรอยคดโค้งแบ่งได้เป็น โครงสร้างประทุนคว่ำ (anticline) และโครงสร้างประทุนหงาย (syncline) โดยชั้นหินแก่อยู่ล่างชั้นหินอ่อน แต่ถ้ายังไม่สามารถลำดับอายุของชั้นหินได้ควรเรียกเพียง antiform หรือ synform
ส่วนประกอบของรอยคดโค้ง

จุดพับ (hinge point) คือ จุดที่แสดงค่าการโค้งมากที่สุด (maximum curvature) บางครั้งรอยคดโค้งไม่แสดงจุดพับที่ชัดเจน แต่อาจพบเห็นเป็นแถบหรือเขตได้ ซึ่งเรียกว่า เขตรอยพับ (hinge zone)
ท้องรอยคดโค้ง (fold trough) คือ ส่วนที่อยู่ต่ำสุดของชั้นหินคดโค้งที่ปรากฏให้เห็น (minimum topographic height)
ยอดรอยคดโค้ง (fold crest) คือ ส่วนที่อยู่สูงสุดของชั้นหินคดโค้งที่ปรากฏให้เห็น (maximum topographic height)
แขนรอยคดโค้ง (fold limb) คือ ส่วนของชั้นหินที่อยู่ระหว่างสันและท้องรอยคดโค้ง
เส้นพับ (hinge line) คือเส้นที่ลากต่อจุดพับเข้าด้วยกัน
จุดเปลี่ยนโค้ง (inflection point) คือ บริเวณที่มีการเปลี่ยนแนวโค้งของชั้นหินคดโค้ง
ระนาบแกน (axial plane) หรือระนาบแกนการโค้ง คือ ระนาบสมมติที่แบ่งแขนรอยโค้งออกเท่าๆ กัน ซึ่งถ้าไม่เป็นระนาบเรามักเรียกว่า ผิวแกนการคดโค้ง (axial surface) หรือผิวพับแกนคดโค้ง (hinge surface) โดยทั่วไปในชั้นหินโค้งหลายชั้น ระนาบแกนเกิดจากการเชื่อมต่อเส้นพับ (hinge line) ของแต่ละชั้นเข้าด้วยกัน
ความยาวของการคดโค้ง (wavelength) คือ ระยะทางจากสันการคดโค้งถึงท้องการคดโค้งถัดไป
ความสูงการคดโค้ง (amplitude) คือ ระยะทางครึ่งหนึ่งที่วัดจากสัน (crest) และท้อง (trough) การคดโค้ง
มุมกด (plunge) คือมุมเทของแนวการคดโค้ง (fold axis)
รองเท้านารีฝาหอย

| รองเท้านารีฝาหอย |
| --- | --- |

รองเท้านารีฝาหอย

การจำแนกชั้นทางวิทยาศาสตร์
อาณาจักร:: พืช (Plantae)
หมวด:: Magnoliophyta
ชั้น:: Monocotyledon
อันดับ:: Asparagales
วงศ์:: Orchidaceae
วงศ์ย่อย:: Cypripedioideae
เผ่า:: Cypripedieae
เผ่าย่อย:: Paphiopedilinae
สกุล:: Paphiopedilum
สปีชีส์:: Paph.  bellatulum
ชื่อทวินาม
Paphiopedilum bellatulum (Rchb.f.) Stein (1892)

ชื่อพ้อง
 Cypripedium bellatulum Rchb.f. (basionym)  Paphiopedilum bellatulum var. album O'Brien  Cordula bellatula (Rchb.f.) Rolfe  Paphiopedilum bellatulum f. album (O'Brien) Braem  Paphiopedilum wenshanense Z.J.Liu & J.Yong Zhang  Paphiopedilum wenshanense f. album O.Gruss & Petchl.
รองเท้านารีฝาหอย (อังกฤษ: Egg-in-a-nest Orchid) เป็นกล้วยไม้ในประเทศไทย อยู่ในสกุลรองเท้านารี ค้นพบโดย Messrs Low และ Co. ในปี ค.ศ. 1888 พบในแถบมณฑลยูนนาน มณฑลกุ้ยโจว และทางตอนใต้ของเขตปกครองตนเองกว่างซีจ้วงของประเทศจีน ถึงอินโดจีน
ลักษณะทางพฤกษศาสตร์

รองเท้านารีฝาหอยมีลักษณะเป็นพุ่มต้นกว้างประมาณ 20-25 ซม. สูงประมาณ 10 ซม. ใบกว้าง 2.5-3.5 ซม. ยาว 15-17 ซม. ใบด้านบนเป็นลายสีเขียวสลับเขียวอ่อน ใต้ท้องใบมีจุดสีม่วงเข้มกระจายหนาแน่นทั่งใบ มักเจริญเติบโตเป็นกอใหญ่ ออกดอกเดี่ยว ค่อนข้างกลม กว้างประมาณ 3.5-7 ซม. กลีบบนและกลีบในสีขาวเป็นมัน ค่อนข้างหนา กลีบมีจุดสีม่วง-น้ำตาลขนาดใหญ่กระจายทั่วกลีบ ก้านช่อดอกอ่อน และสั้นขนาด 3-5 ซม. ออกดอกในช่วงเดือนพฤษภาคม – กรกฎาคม
ถิ่นอาศัย

พบอยู่ตามภูเขาหินปูน โดยขึ้นอยู่สูง 700-1200 เมตร จากระดับน้ำทะเล ในป่าดิบภูเขา โดยขึ้นอยู่ตามรอยแตกของหินที่ปกคลุมไปด้วยมอส หรือตามบริเวณป่าไผ่ที่มีการทับถมของใบไผ่ และมีความชื้นสูง ได้ร่มเงาจากต้นไม้ โดยจะได้รับแสงที่ทะลุผ่านตามช่องของใบไม้ และจะได้รับแสงมากขึ้นเมื่อป่ามีการผลัดใบในหน้าหนาว ตามดอยสูงทางภาคเหนือ เช่น ดอยอินทนนท์ และดอยเชียงดาวจังหวัดเชียงใหม่
ดูเพิ่ม

รายชื่อกล้วยไม้ในประเทศไทย
รองต๊ะแล่บแปล๊บ

| รองต๊ะแล่บแปล๊บ |
| --- | --- |

กำกับ: ปรัชญา ปิ่นแก้ว
บทภาพยนตร์: น้องนุช ชวาลา ปรัชญา ปิ่นแก้ว ชนิกานต์ วัณณรถ
อำนวยการสร้าง: นิสิต คูณผล
นักแสดงนำ: ทัช ณ ตะกั่วทุ่ง วาสนา พูนผล ภาณุเดช วัฒนสุชาติ บริบูรณ์ จันทร์เรือง ไฮแจ็ค
ตัดต่อ: ปรัชญา ปิ่นแก้ว
ดนตรีประกอบ: ทัช ณ ตะกั่วทุ่ง
ผู้จัดจำหน่าย: อาร์.เอส.โปรโมชั่น 1992 จำกัด
วันฉาย: 14 มีนาคม พ.ศ. 2535
ความยาว: 111 นาที
ประเทศ: ไทย
ภาษา: ไทย
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
รองต๊ะแล่บแปล๊บ (อังกฤษ: The Magic Shoes) ภาพยนตร์ไทยในปี พ.ศ. 2535 นำแสดงโดย ทัช ณ ตะกั่วทุ่ง, วาสนา พูนผล, ภาณุเดช วัฒนสุชาติ, บริบูรณ์ จันทร์เรือง, ไฮแจ็ค กำกับโดย ปรัชญา ปิ่นแก้ว ความยาวทั้งสิ้น 111 นาที
เนื้อเรื่อง

ทัช (ทัช ณ ตะกั่วทุ่ง) เด็กหนุ่มที่รักการเต้นเป็นชีวิตจิตใจ ทั้งปู่และพ่อของเขาต่างก็เป็นนักเต้นเช่นเดียวกัน ซึ่งปู่เคยบอกเขาว่า สิ่งที่สำคัญที่สุดในการเต้น คือ รองเท้า ดังนั้น เขาจึงออกตามหารองเท้าคู่ที่ถูกใจ จนไปสะดุดตารองเท้าคู่หนึ่ง แต่ราคาแพงแสนแพงเกินกว่าที่เขาจะสามารถซื้อได้ แต่แล้วปาฏิหาริย์ก็เกิดขึ้น เมื่อในคืนหนึ่งได้มีฟ้าผ่าลงมาหลายแสนโวลต์ลงมาที่รองเท้าคู่นั้น เมื่อทัชเดินผ่านร้านรองเท้าอีกครั้งหนึ่ง แล้วพบว่า เจ้าของเอารองเท้าคู่นั้นลงจากตู้โชว์ เนื่องจากรองเท้าอยู่ในสภาพที่ยับเยินจนแทบดูไม่ได้ เจ้าของร้านถามว่าเขายังต้องการรองเท้าคู่นี้อยู่อีกหรือไม่ เมื่อเขาตอบว่า ต้องการ เจ้าของร้านจึงขายรองเท้าให้ในราคาที่ถูกแสนถูก กระทั่งเขานำรองเท้ากลับมาทำความสะอาดที่บ้าน เขากลับพบว่ารองเท้ากลับกลายเป็นสิ่งมีชีวิต และจะขยับเต้นเมื่อเสียงเพลงดังขึ้น   หลังจากสวมใส่รองเท้าคู่ใหม่ การเต้นของทัชพัฒนาขึ้น จนทัชและเพื่อนร่วมทีมต่างมั่นใจว่า จะได้รับชัยชนะในการแข่งขันประกวดเต้น ซึ่งต้องแข่งขันกับทีมที่เป็นแชมป์เมื่อปีก่อน
ต่อมา ทัชได้พบกับหญิงสาวคนหนึ่ง (วาสนา พูนผล) เป็นครั้งแรก หลังจากนั้นทั้งคู่ก็สนิทสนมกัน จนเธอตั้งชื่อรองเท้าของทัชว่า “ดุ๊กดิ๊ก” ความสัมพันธ์ของทั้งคู่คงจะไม่มีอุปสรรคอันใด ถ้าหากหญิงสาวที่เขาหลงรักไม่มีคนรัก (ภาณุเดช วัฒนสุชาติ) อยู่แล้ว คนรักของเธอก็คือ พี่ชายของคู่แข่งในการเต้นของเขานั่นเอง ก่อนวันแข่งขัน “ดุ๊กดิ๊ก” ถูกทำลายจนพัง ไม่สามารถใช้ใส่เต้นในวันที่จะแข่งขันได้  เมื่อวันแข่งขันมาถึง ในขณะที่ทัชรู้สึกถอดใจ ยอมแพ้ เนื่องจากไม่มีเจ้าดุ๊กดิ๊ก และไม่มีผู้หญิงที่คอยเป็นกำลังใจเขาตลอดมา แต่ในที่สุดทัชก็ติดสินใจลงแข่งขันในวินาทีสุดท้าย ผลการแข่งขันปรากฏว่าทีม “เท้าไฟ” ของทัชได้ที่ 2 แพ้ทีม “แม็กม่า” ของเอ็กซ์ (จตุรงค์ โกลิมาศ) ไปเพียงนิดเดียวเท่านั้น แต่แล้วความจริงก็ปรากฏเมื่อ ตั๊ก (บริบูรณ์ จันทร์เรือง) น้องชายของทัช ได้ออกมาบอกว่า ทีมของเอ็กซ์ข่มขู่กรรมการให้ตัดสินให้ทีมตนเองชนะ ในที่สุดทีมของทัชก็ได้รับชัยชนะในการแข่งขัน แม้ว่าในการแข่งขันทัชจะไม่ได้ใส่ “ดุ๊กดิ๊ก” ลงแข่งเลยก็ตาม
เบื้องหลัง

รองต๊ะแล่บแปล๊บ เป็นภาพยนตร์เพลงวัยรุ่นผสมแฟนตาซี สร้างขึ้นมาจากกระแสความโด่งดังในตัวของ ทัช ณ ตะกั่วทุ่ง จากอัลบั้ม "ทัช ธันเดอร์" ที่เป็นแนวเพลงป๊อบแด๊นซ์ เป็นภาพยนตร์เรื่องแรกจากการสร้างของ บริษัท อาร์.เอส.โปรโมชั่น ซึ่งในขณะนั้นยังไม่มีบริษัทในเครือที่เป็นบริษัทสำหรับผลิตภาพยนตร์โดยเฉพาะเหมือนเช่นทุกวันนี้  อีกทั้งยังเป็นการแสดงเป็นครั้งแรกของ ทัช ณ ตะกั่วทุ่ง และบริบูรณ์ จันทร์เรือง ที่ในขณะนั้นยังเป็นเด็กอายุเพียง 13 ขวบเท่านั้นและได้มีโอกาสแสดงฝีมือการเต้นในเรื่องเหมือนทัชด้วย  อีกทั้งยังเป็นการกำกับภาพยนตร์เรื่องแรกในชีวิตของ ปรัชญา ปิ่นแก้ว ที่กลายมาเป็นผู้กำกับภาพยนตร์ชื่อดังในปัจจุบัน
ฉายวันแรกเมื่อวันที่ 14 มีนาคม พ.ศ. 2535 และได้มีการออกอัลบั้มเพลงประกอบภาพยนตร์ออกมาจำหน่ายพร้อมกัน มีหลายเพลงในแนวป๊อบแด๊นซ์ประกอบซึ่งร้องโดย ทัช ณ ตะกั่วทุ่ง ทั้งหมด เช่น หมดใจ, สู้,  โดนจู่โจม เป็นต้น และถือเป็นภาพยนตร์เรื่องแรกและเรื่องเดียวของวงไฮแจ็ค ก่อนที่จะออกอัลบั้มเพลงของตัวเอง อีกไม่กี่เดือนถัดมา
แหล่งข้อมูลอื่น

รองต๊ะแล่บแปล๊บ ที่อินเทอร์เน็ตมูวีเดตาเบส
ฟังเพลงประกอบภาพยนตร์
| ด ค กผลงานโดย ปรัชญา ปิ่นแก้ว |
| --- | --- | --- |
| กำกับภาพยนตร์ |  รองต๊ะแล่บแปล๊บ (2535)  เกิดอีกทีต้องมีเธอ (2538)  องค์บาก (2546)  ต้มยำกุ้ง (2548)  ช็อคโกแลต (2551)  ฝัน-หวาน-อาย-จูบ (2551)  Elephant White (2554)  วอนโดนเตะ!! (2554)  ต้มยำกุ้ง 2 (2556)  |  |
| อำนวยการสร้าง |  ปอบหวีดสยอง (2544)  999-9999 ต่อติดตาย (2545)  มนต์เพลงลูกทุ่ง เอฟ.เอ็ม. (2545)  7 ประจัญบาน (2545)  สยิว (2546)  เฮี้ยน (2546)  FAKE โกหกทั้งเพ (2546)  องค์บาก (2546)  คน ผี ปีศาจ (2547)  เกิดมาลุย (2547)  เฉิ่ม (2548)  ต้มยำกุ้ง (2548)  มนุษย์เหล็กไหล (2549)  อสุจ๊าก (2550)  สวยลากไส้ (2550)  โอปปาติก เกิดอมตะ (2550)  รักแห่งสยาม (2550)  ช็อคโกแลต (2551)  นาค (2551)  องค์บาก 2 (2551)  |  |
| บทภาพยนตร์ |  องค์บาก (2546)  ต้มยำกุ้ง (2548)  |  |
รฤกฤกษ์ กัลย์จาฤก

| รฤกฤกษ์ กัลย์จาฤก |
| --- | --- |
เกิด: 28 เมษายน พ.ศ. 2533 (34 ปี) รฤกฤกษ์ กัลย์จาฤก
อาชีพ: ผู้กำกับการแสดง,  ผู้ผลิตละครและภาพยนตร์
ปีที่แสดง: พ.ศ. 2551 - ปัจจุบัน
ผลงานเด่น: สิงห์รถบรรทุก (2558)   สารวัตรเถื่อน (2559)
สังกัด: กันตนา ป๊าสั่ง ย่าสอน
รฤกฤกษ์ กัลย์จาฤก (ชื่อเล่น: จูปีเตอร์) (อังกฤษ: Rareukruek Kaljareuk) เจ้าของรางวัล "ผู้กำกับหน้าใหม่ดีเด่น" รางวัล"พิฆเนศวร" ครั้งที่ 2 ประจำปี 2556 , Maya Award 2015 ผู้กำกับแอ็คชั่นหน้าใหม่ยอดเยี่ยม: สิงห์รถบรรทุก และ Maya Award 2016 รางวัลละครเรตติ้งสูงสุดแห่งปี 2559 : สารวัตรเถื่อน ช่อง 7  เกิดเมื่อวันที่ 28 เมษายน พ.ศ. 2533 เป็น ผู้จัด ผู้ผลิต และผู้กำกับละครโทรทัศน์ชาวไทย
ประวัติ

รฤกฤกษ์ กัลย์จาฤก เป็นหนึ่งในทายาทค่ายละคร กันตนา และ ทายาทตระกูล กัลย์จาฤก บุตรชายของผู้กำกับนิรัตติศัย กัลย์จาฤก และ ดารานักแสดง รสริน จันทรา และเป็นน้องชายของคหบดี กัลย์จาฤก รฤกฤกษ์ได้รับรางวัล "พิฆเนศวร" รางวัลวิทยุโทรทัศน์แห่งชาติ ครั้งที่ 2 ประจำปี 2556  ซึ่งจัดโดยสมัชชานักจัดรายการข่าววิทยุโทรทัศน์ หนังสือพิมพ์แห่งประเทศไทย ในสาขา "ผู้กำกับหน้าใหม่ดีเด่น" จากละครเฉลิมพระเกียรติ "รักแท้แด่เธอ" ผลิตโดยบริษัท ป๊าสั่ง ย่าสอน จำกัด
รฤกฤกษ์ เป็นผู้ก่อตั้งและสร้างทีม Make It Better Production' โดยท่เขารับหน้าท่เป็นทั้งผู้จัดและผู้กำกับ  รับผิดชอบการผลิตรายการโทรทัศน์ให้กับช่อง9 และ ช่อง มิราเคิล  ภายหลังเปลี่ยนชื่อทีมเป็น Natural Drama Production นอกจากนั้นรฤกฤกษ์ยังเป็นหนึ่งในผู้ร่วมก่อตั้ง บริษัท ป๊าสั่ง ย่าสอน จำกัดอีกด้วย
ผลงานการกำกับการแสดง > Make It Better Production

บ้านผีสิง (2556) ช่อง 9 ในรายการ คน/รัก/ผี
อาถรรพ์ศาลต้องเลือก (2556) ช่อง 9 ในรายการ คน/รัก/ผี
ผีเปรต (2556) ช่อง 9 ในรายการ คน/รัก/ผี
เทียนเทวดา (2556) ช่อง มิราเคิล ในรายการ คนเหนือโลก
กสิณไฟ (2556) ช่อง มิราเคิล